Conrad Lant

Conrad Thomas «Cronos» Lant (født 15. januar 1963 i London) er en britisk musiker. Han er best kjent som vokalist og bassist i black metal-bandet Venom. Cronos var medlem av Venom i perioden 1979 til 1987, før han forlot bandet for å starte et soloprosjekt som han kalte «Cronos». Cronos returnerte til Venom i 1995 og har vært medlem siden. Cronos er broren til dagens Venom-trommeslager Antony «Antton» Lant.

Lant vokste opp i South Kensington i London på 1960-tallet, i samme nabolag som The Who og The Rolling Stones. Det hendte ofte at han fikk øye på noen av dem på vei til skolen og i butikker. Han var fascinert av hvordan det var å leve av og lage musikk. På 1970-tallet flyttet familien til Newcastle og Lant slet med å finne ny musikk.

En av musikerne han oppdaget var Brian Johnson, før han ble medlem av AC/DC. Brian Johnson ble en stor inspirasjonskilde for Lant og de to skal ha pratet om fremtiden hans, hvorpå Lant hadde forklart at han ville bli en rockestjerne akkurat som Johnson. Lant begynte å spille bass i skolebandet Dwarfstar, men forlot bandet i 1978 for å bli med i bandet Guillotine, som senere fikk navnet Venom. Da Venom spilte inn sin første demo, Demon i 1980, skal han ha overlevert en kopi til Brian Johnson som var fornøyd med at Conrad Lant fikk følge drømmen sin om å lage musikk.

Cronos var også vokalisten på åpningssangen «Centuries of Sin» på albumet Probot av Dave Grohl sitt heavy metal-prosjekt Probot.

 Utgivelser 

 Studioalbum med Venom 
ÅrTittelPlateselskapLine-up1981Welcome to HellNeatCronos, Mantas og Abaddon1982Black MetalNeat/CombatCronos, Mantas og Abaddon1983At War With SatanNeat/CombatCronos, Mantas og Abaddon1985PossessedCombatCronos, Mantas og Abaddon1987Calm Before the StormFilmtraxCronos, Mykus, James Clare og Abaddon1997Cast in StoneSPV/SteamhammerCronos, Mantas og Abaddon2000ResurrectionSteamhammerCronos, Mantas og Antton2006Metal BlackSPV/SteamhammerCronos, Mykus og Antton

 Studioalbum med Cronos 
ÅrTittelPlateselskapLine-up1990Dancing in the FireNeatCronos, James Clare, Mykus og Chris Patterson1993Rock 'n' Roll DiseaseNeatCronos, James Clare, Mykus og Chris Patterson
Referanser

 Eksterne lenker   




Kategori:Engelske bassister
Kategori:Engelske sangere
Kategori:Personer fra London
Kategori:Engelske black metal-musikere